Downloaded from YTS.MX
Official YIFY movies site: YTS.MX
Ya.
Sekarang, kita di dalam pondok tempat saya menulis.
Dah 30 tahun saya tinggal di sini.
Sebelum saya bermula,
saya perlu pastikan saya ada semua barang yang saya perlukan.
Rokok, sudah semestinya, kopi dan coklat.
Saya sentiasa pastikan pensel saya tajam sebelum bermula.
Ada enam pensel. Saya juga bersihkan papan tulis dulu.
Banyak sisa pemadam.
Baru bersih.
Selepas itu, baru saya mula.
Selalunya, perlu buat beberapa pembetulan.
Ya.
Ia...
Henry Sugar berumur 41 tahun, bujang dan kaya.
Dia kaya kerana mendiang ayahnya kaya.
Dia bujang kerana dia kedekut dan tak nak kongsi duit dengan isteri.
Ketinggiannya 188 sentimeter
dan tak sekacak tanggapannya.
Dia sangat menitikberatkan penampilan.
Tukang jahit mahal buat sutnya,
pembuat kemeja buat kemeja dan pembuat but buat kasutnya.
Perias rambut rapikan rambutnya tiap sepuluh hari
dan kukunya dirias pada masa yang sama.
Dia memandu kereta Ferrari
yang sama nilainya dengan sebuah kotej.
Semua kawannya kaya
dan dia tak pernah kerja langsung.
Ramai lelaki sepertinya yang tiada hala tuju di dunia ini.
Mereka bukanlah jahat, tapi mereka bukan baik juga.
Cuma hiasan dalam hidup ini.
Semua orang kaya seperti Henry
ada sifat pelik yang sama. Mereka terdesak nak jadi lebih kaya.
Sepuluh juta tak pernah cukup, malah 20 juta pun.
Mereka dihantui keinginan untuk lebih banyak duit
dan takut tiba-tiba akaun bank mereka kosong.
Mereka guna pelbagai cara untuk tambah kekayaan.
Ada yang main saham, lihat ia turun naik.
Ada beli tanah, seni atau berlian. Ada yang main judi.
Ada yang bertaruh atas apa saja.
Henry Sugar jenis begitu dan dia suka main kotor.
Pada suatu hari,
Henry memandu dari London ke desa untuk jumpa Sir William W.
Rumah dan tamannya mengagumkan.
Namun, setibanya Henry pada Sabtu itu, hujan dah mula turun.
Tuan rumah dan tetamu yang lain menghabiskan masa bermain,
manakala Henry merenung hujan di luar tingkap dengan suram.
Henry keluar dari bilik tamu dan ke ruang depan.
Dia merayap tanpa tujuan. Akhirnya, dia masuk ke perpustakaan.
Ayah Sir William pengumpul buku dan dinding bilik besar itu
sarat dengan buku lama jilid kulit.
Henry tak berminat.
Dia hanya baca genre detektif dan seram, yang tiada di situ.
Dia baru nak pergi,
tapi dia ternampak sesuatu yang agak berbeza.
Amat nipis. Mustahil dia nampak
jika tak terjojol daripada barisan buku lain.
Dia ambil buku itu.
Naskhah itu cuma
buku rampaian yang biasa digunakan murid sekolah.
Kulitnya berwarna biru tua dan kosong.
Pada halaman pertama, ditulis jelas dan kemas dengan dakwat hitam:
LAPORAN IMDAD KHAN
LELAKI YANG MELIHAT TANPA MATA OLEH DR. Z.Z. CHATTERJEE
Aneh. Pelik. Apa ini?
Dia duduk di kerusi dan mula membaca dari awal.
Ini petikan yang dibaca oleh Henry dalam buku rampaian biru itu.
Saya Z.Z. Chatterjee. Ketua bedah di Lords and Ladies Hospital, Calcutta.
Pada pagi 2 Disember 1935,
saya minum teh di bilik rehat.
Ada tiga doktor lain. Dr. Marshall, Dr. Mitra dan Dr. Macfarlane.
Ada orang ketuk pintu.
Saya kata, "Masuk."
Maaf. Boleh saya minta bantuan kalian?
"Ini bilik persendirian."
Ya. Maaf kerana tiba-tiba muncul,
tapi saya nak tunjuk sesuatu yang menarik.
Kami rasa terganggu dan diam saja.
Tuan-tuan, saya lelaki yang boleh melihat tanpa guna mata.
Orangnya kecil, 60-an,
misainya putih dan bulu telinganya hitam dan lebat.
Awak boleh balut kepala saya dengan apa jua cara,
tapi saya tetap boleh baca buku.
Dia nampak serius. Saya mula tertarik.
Silakan masuk.
Okey. Dr. Marshall tunjuk berapa jari?
- Tujuh. - Saya kata, "Lagi."
- Sembilan. - "Lagi."
- Tiga. - Lagi...
- Tiga lagi. - Lagi.
Tiada jari.
Apa helahnya?
Bukan helah. Ini kemahiran saya setelah berlatih bertahun-tahun.
Latihan apa?
Maaf, tapi itu rahsia saya.
Apa kami boleh bantu?
Saya kerja dengan teater bergerak. Baru tiba di sini.
Persembahan pertama, malam ini di Dewan Istana Diraja.
Saya dalam program sebagai
Imdad Khan, Lelaki yang Melihat Tanpa Mata.
Tiap kali kami ke bandar baru,
saya ke hospital terbesar
dan minta doktor balut kepala saya dengan rapi.
Penting doktor yang buat,
jika tak, orang kata saya tipu.
Kemudian, saya keluar dan buat aksi bahaya.
Saya pandang doktor lain.
Mitra dan Macfarlane perlu rawat pesakit. Pergilah.
- Dr. Marshall kata... - Boleh. Kita buat betul-betul.
Kita pastikan dia tak boleh nampak.
Awak baik hati. Sila buat apa saja.
Saya kata, "Sebelum balut,
tepek lubang matanya dengan benda lembut."
- Doh? - Ya. Pergi ke bakeri hospital.
Saya akan tutup kelopak matanya.
Saya bawa Imdad ke bilik pembedahan.
Saya kata, "Baring."
Saya ambil botol kolodion dari almari.
Saya gam kelopak mata awak guna ini.
Bagaimana nak cuci?
Perlahan-lahan dengan alkohol di bawah bulu mata. Ia larut.
Jangan buka mata. Biar ia mengeras.
Dah dua minit.
Saya kata, "Buka mata." Dia tak boleh.
Saya ambil seketul doh dan tepek pada salah satu mata Imdad.
Saya tutup sepenuhnya
dan biar doh meliputi kulit di sekitarnya.
Sama pada mata sebelah lagi.
Saya tekan tepi agar tutup rapat.
Saya tanya, "Tak selesa?"
Taklah. Terima kasih.
Saya suruh Dr. Marshall balutkan.
Tangan saya melekit.
Baiklah. Kita letak ini di sini...
Dia letak kapas tebal pada mata Imdad yang ditutupi doh.
Ia takkan teralih.
Sila duduk.
Dr. Marshall balut kepalanya dengan pembalut 7 cm.
Tolong buat lubang untuk hidung saya.
Dah tentu.
Maaf, ia agak ketat sikit.
Bagaimana?
"Bagus," kata saya.
Macam rupa pesakit bedah otak.
Macam mana?
Rasa amat selesa.
Saya puji awak berdua kerana buat dengan teliti.
Imdad Khan bangun dan terus berjalan ke pintu.
Wah! Awak nampak? Dia terus pegang tombol pintu.
Dr. Marshall dah tak sengih.
Imdad berjalan normal dan agak laju di koridor.
Kami ikut lima meter di belakangnya. Takut juga melihat dia
dengan kepala berbalut tebal, berjalan normal...
Saya jerit, "Nampak!"
"Dia nampak troli itu! Menakjubkan!"
Dr. Marshall tak jawab.
Jelas pada wajahnya dia sangat terkejut.
Imdad turun tangga tanpa masalah.
Tak pegang susur tangga pun.
Ada orang naik tangga. Lihat saja reaksi mereka.
Setibanya di bawah, dia belok dan terus keluar pintu ke jalan.
Kami terus ikut rapat di belakangnya.
Di bawah, 100 budak berkaki ayam menjerit dan menyerbu
pelawat beruban kami.
Dia tegur mereka dengan mengangkat tangan.
Dia terus naik basikal dan kayuh dalam formasi lapan.
Budak berkaki ayam kejar, bersorak dan ketawa.
Dia terus ke jalan raya yang penuh sesak
dengan kereta mengehon yang dipandu laju dari semua arah.
Dia bawa dengan mahir.
Kami perhatikan dia selama seminit.
Dia belok dan tak kelihatan lagi.
- "Saya tak percaya," kata Dr. Marshall. - Saya tak percaya.
Saya kata, "Saya pun."
Saya rasa kita baru saksikan keajaiban.
Selepas itu, saya sibuk dengan pesakit.
Pada malamnya, saya balik rumah untuk salin baju.
Saya mandi air sejuk.
Saya minum wiski soda di beranda dengan hanya bertuala.
Saya tiba di Dewan Istana Diraja pada pukul 6.50.
Persembahan dua jam.
Tak sangka, saya sukakannya. Penjugel, raja ular, pemakan api,
penelan pedang yang masukkan pedang ke dalam tekak dan perut.
Kemudian, diiringi trompet,
kawan kita, Imdad Khan, muncul untuk beraksi.
Penonton dijemput naik untuk pakaikan penutup mata
sebelum dia lempar pisau ke arah budak
dan tembak tin di atas kepalanya.
Akhir sekali, kepalanya yang berbalut dipakaikan tong besi.
Imdad diberi jarum dan benang oleh budak tersebut.
Kanta pembesar diletakkan di depannya,
dan tanpa tersilap,
dia berjaya memasukkan benang ke dalam mata jarum.
Saya tercengang.
Di belakang pentas, Imdad duduk di atas bangku
sambil cuci solekannya.
Tentu awak nak tahu, bukan?
"Ya," jawab saya.
Sekali lagi, saya tertarik dengan bulu telinganya yang hitam lebat.
Saya tak pernah lihat pada orang lain.
Saya ada cadangan. Saya bukan penulis.
Namun, kalau awak beritahu cara
awak melihat tanpa mata, saya akan tulis tentangnya.
Saya cuba terbitkan dalam Jurnal Perubatan British
atau majalah terkenal.
Itu boleh bantu awak jadi lebih terkenal?
- Ia sangat membantu. - Bagus.
Saya guna trengkas untuk catat sejarah perubatan.
Rasanya saya berjaya catat semua kata-kata Imdad.
Nah, inilah kata-katanya.
SEMUA YANG IMDAD KHAN BERITAHU SAYA MALAM ITU
(KATA DEMI KATA)
Saya lahir di negeri Kashmir pada 1873.
Ayah saya pemeriksa tiket kereta api nasional.
Satu hari, ahli silap mata datang ke sekolah dan beraksi.
Saya terpesona.
Dua minggu kemudian, saya lari
dengan duit tabung untuk sertai teater bergerak.
Itu pada tahun 1886. Saya 13 tahun.
Selama tiga tahun,
saya dan kumpulan itu jelajah Punjab.
Akhirnya, saya berjaya jadi persembahan utama.
Sepanjang itu, saya simpan duit.
Jumlah yang terkumpul, 3,000 rupee lebih.
Ketika itulah saya dengar kisah seorang yogi hebat,
yang memperoleh kuasa untuk terapung.
Khabarnya, ketika dia sembahyang,
seluruh badannya terapung sehingga 45 sentimeter.
Setidaknya, ia helah yang hebat.
Misai?
Saya berhenti teater
dan berkelana ke pekan kecil di tebing Sungai Gangga.
Tempat tinggal yogi tersebut.
Suatu hari, saya terdengar kisah pertapa
tak jauh dari situ, tinggal berseorangan di hutan tebal.
Maklumat itu dah cukup.
Saya terus sewa kereta kuda.
Semasa saya berunding harga,
seorang lelaki muncul, yang mahu ke sana juga.
Dia syor kami kongsi bayaran kereta kuda.
Jimatlah saya!
Setelah kami berbual,
saya dapat tahu bahawa dia anak murid yogi hebat itu
dan tujuannya memang untuk melawat gurunya.
Saya terus kata,
"Dialah orang yang saya cari! Boleh saya jumpa dia?"
Lama dia tenung saya.
"Itu mustahil," jawabnya.
Mulai saat itu, dia tak menjawab soalan saya lagi.
Namun, saya dapat tahu sesuatu,
iaitu masa yogi hebat itu mula bertafakur.
Teman saya beri isyarat untuk berhenti. Dia turun lalu hilang.
Saya teruskan perjalanan, tapi tak jauh,
saya turun dan patah balik.
Lelaki itu sudah pun hilang ke dalam hutan.
Saya terdengar bunyi di dalam semak.
Saya fikir, "Kalau bukan dia, tentu harimau.
Saya akan diserang, digomol,
dan badan saya disiat-siat dan dimakan."
Memang dia.
Tiada kesan langsung laluan yang dilaluinya.
Dia terus jalan sambil tolak pokok buluh
dan segala macam tumbuhan.
Saya mengekorinya senyap-senyap, setidaknya 90 meter di belakang.
Apabila saya tak nampak dia, dan itu kerap terjadi,
saya ikut bunyi langkahnya.
Permainan ikut ketua ini berterusan selama setengah jam.
Tiba-tiba, saya tak dengar bunyinya.
Saya berhenti dan cuba dengar.
Ketika itu, di sebalik semak,
saya nampak kawasan lapang dan dua pondok kecil.
Saya sangat teruja.
Ada kolam di sebelah pondok terdekat
dan tikar sembahyang di sebelahnya,
ditutupi pokok baobab besar yang indah dan lebat daunnya.
Saya tunggu dalam kepanasan tengah hari.
Sampai ke petang dalam cuaca yang panas dan lembap.
Menjelang pukul lima,
saya panjat pokok dan bersembunyi di sebalik daun.
Akhirnya, yogi hebat itu keluar
dan duduk bersila di atas tikar.
Setiap gerakannya tenang dan lembut.
Dia letakkan tapak tangannya di atas lutut
dan tarik nafas panjang melalui hidungnya.
Saya boleh nampak satu macam cahaya menyelubunginya.
Selama 14 minit, kedudukannya begitu.
Kemudian, saya yakin saya nampak
badannya terapung naik perlahan-lahan.
Tiga puluh sentimeter, 40, 45, 50.
Enam puluh sentimeter di atas tikar.
Di atas pokok, saya terfikir,
"Itu dia, lelaki yang duduk di atas udara."
Menurut jam saya, dia terapung selama 46 minit.
Perlahan-lahan badannya turun ke tanah
sampai punggungnya terletak di atas tikar semula.
Saya turun dari pokok dan terus lari kepadanya.
Yogi hebat itu sedang basuh kaki dan tangan.
"Dah berapa lama awak di sini?" soalnya.
Tiba-tiba, dia ambil bata dan baling ke arah saya.
Ia pecah dua apabila kena kaki saya.
Parutnya masih ada. Saya tunjukkan.
Ini sebenarnya nasib baik.
Yogi hebat tak sepatutnya marah dan baling bata.
Dia rasa malu, sesal dan amat kecewa dengan diri sendiri.
Katanya, walaupun dia tak boleh ambil saya jadi anak murid,
dia tetap akan ajar saya secara santai
bagi menebus perbuatannya itu.
Saya memang patut pun diserang.
Waktu itu, tahun 1890.
Saya hampir 17 tahun.
Apakah yang diajar oleh yogi hebat?
Ini dia.
Minda ini serabut.
Macam-macam yang difikir pada satu-satu masa.
Perkara yang dilihat, dengar dan hidu.
Perkara yang difikirkan dan yang tak nak difikirkan.
Awak perlu belajar cara fokus
sampai awak dapat bayangkan hanya satu perkara.
Kalau awak rajin, awak boleh fokuskan minda sedar
pada mana-mana objek
selama tiga minit setengah.
Perlu rajin dan berusaha setiap hari selama 20 tahun.
"20 tahun!" saya jerit.
Ya. Mungkin lebih lama.
Biasanya. Itu pun kalau awak berjaya buat.
Saya dah tua ketika itu!
Masanya tak tentu. Ada sepuluh tahun, ada 30.
Jarang berlaku, seseorang yang istimewa datang
dan dia dapat buat dalam hanya satu atau dua tahun.
Satu dalam sebilion. Bukan awak.
Betulkah susah untuk fokuskan minda...
Hampir mustahil. Cubalah. Pejam mata dan fikir tentang sesuatu.
Fikirkan satu objek. Bayangkannya di depan awak.
Fikiran akan merewang dalam beberapa saat.
Perkara lain akan menular masuk. Ia sangat susah.
Kata si yogi hebat, tua dan bijaksana.
Bermulalah latihan saya.
Tiap malam, saya duduk,
pejam mata dan bayangkan insan yang paling saya sayang,
iaitu abang saya, mati ketika sepuluh tahun, penyakit darah.
Saya fokus pada mukanya, tapi sebaik saja fikiran merewang,
saya berhenti, berehat seketika
dan cuba semula.
Setelah lima tahun berlatih,
saya berjaya fokus pada muka abang sahaja
selama seminit setengah.
Ada kemajuan.
Pada masa sama,
saya mula dapat banyak duit hasil persembahan silap mata.
Saya memang berbakat dalam silap mata,
tapi saya tetap teruskan latihan saya.
Tak kira tempat, setiap malam, saya akan duduk di tempat sunyi
dan fokus pada muka abang saya.
Kadang-kadang, saya mula dengan merenung lilin.
Seperti yang diketahui, api lilin terbahagi kepada tiga.
Kuning di atas, merah senduduk di bawah
dan hitam di tengah.
Lilin berada 60 sentimeter dari muka saya.
Bertentangan dengan mata
supaya saya tak guna otot mata langsung,
jika lihat atas bawah.
Saya renung bahagian hitam sampai semua di sekitar saya hilang.
Kemudian saya pejam mata
dah mula fokus pada muka abang saya.
Pada 1907, ketika saya 34 tahun, saya boleh fokus selama tiga minit
tanpa fikiran saya merewang.
Pada masa itu jugalah saya mula perasan kemahiran baru.
Kecil sahaja.
Apabila saya pejam mata dan tenung sesuatu
dengan bersungguh-sungguh,
saya boleh nampak garis bentuk objek tersebut.
Saya teringat kata-kata yogi,
"Ada insan warak yang dapat fokus dengan hebat
sampai mereka boleh lihat tanpa guna mata."
Setiap malam selepas berlatih dengan api lilin,
saya minum secawan kopi, kemudian tutup mata saya
dan duduk sambil cuba lihat tanpa guna mata.
Saya mula dengan set daun terup.
Saya kaji belakang kad. Teka nilainya.
Kadar berjaya saya, 60 peratus.
Kemudian, saya beli peta dan carta
lalu tampal di dinding bilik.
Berjam-jam saya tengok sambil mata ditutup, cuba baca tulisan kecil.
Setiap malam selama lapan tahun, saya berlatih begitu.
Pada 1915, saya boleh baca buku tanpa henti,
dari awal hingga akhir, mata tutup.
Saya berjaya!
Akhirnya, saya ada kuasa.
Seperti diketahui, itu jadi persembahan saya.
Penonton suka, tapi orang tak percaya. Masih tak percaya.
Doktor macam awak pun, yang tutup mata saya dengan rapi,
tak nak percaya ada orang boleh melihat tanpa mata.
Mereka lupa ada banyak cara untuk hantar imej ke otak.
Imdad Khan terdiam.
Dia letih.
Saya tanya, "Apa cara lain?"
Terus terang, saya tak tahu.
Perbuatan melihat dibuat oleh anggota badan yang lain.
Anggota mana?
Saya tak tidur malam itu.
Lelaki ini akan membingungkan ahli sains.
Dialah insan bernyawa paling berharga.
Dari segi biologi, kimia atau keajaiban, saya perlu tahu cara
imej boleh dihantar ke otak tanpa guna mata.
Orang buta boleh lihat. Orang pekak boleh dengar. Entah apa lagi?
Saya fikir, "Lelaki hebat ini tak boleh diabaikan."
Saya mula catat semua yang Imdad beritahu saya dengan teliti.
Saya menulis lima jam tanpa henti.
Pada pukul lapan pagi esoknya, saya selesai bahagian terpenting.
Yang awak baru baca.
Saya hanya jumpa Dr. Marshall pada masa rehat.
Saya beritahu dia apa yang sempat.
"Ke teater lagi malam ini." Tak boleh terlepas.
Saya akan ikut awak.
Pukul 6.45, kami ke Dewan Istana Diraja.
Saya letak kereta dan kami jalan kaki ke teater.
"Ada yang tak kena," kata saya.
Tiada pengunjung dan pintunya tutup.
Poster persembahan masih ada, tapi terdapat catatan,
"Persembahan malam ini dibatalkan."
Saya tanya penjaga tua di situ, "Apa yang berlaku?"
Ada orang mati.
"Siapa?"
Saya boleh agak.
Lelaki yang melihat tanpa mata.
"Bagaimana?" saya soal.
Dia tidur dan tak bangun-bangun.
Biasalah.
Kami kembali ke kereta.
Saya rasa amat sedih dan marah.
Saya patut awasi dia sentiasa.
Saya patut jaga dia di rumah saya.
Imdad Khan, penuh keajaiban.
Dia berhubung dengan kuasa misteri yang tak tercapai dek orang biasa.
Kini, dia dah mati.
"Itu saja," kata Dr. Marshall.
Itu saja.
"Ya," jawab saya.
"Itu sajalah."
Ini catatan sebenar dan tepat tentang
dua perjumpaan saya dengan Imdad Khan.
Begitu rupanya.
Ini sangat menarik.
Maklumat ini sangat bagus.
Ia boleh ubah hidup saya.
Maklumat yang dimaksudkan Henry
ialah Imdad Khan berlatih sampai dapat baca nilai daun terup
dari belakang.
Sebagai kaki judi penipu,
Henry terus sedar yang dia boleh buat duit.
Dia turun ke bawah ke pantri butler
dan minta lilin, kaki lilin dan pembaris.
Dia ke bilik tidurnya, kunci pintu,
tutup langsir dan matikan lampu.
Letak lilin di atas meja solek lalu duduk.
Dia senang hati apabila mendapati matanya setara dengan sumbu.
Dia ukur kedudukan mukanya sejauh 40 sentimeter dari lilin,
seperti tertera dalam buku.
Imdad Khan telah membayangkan muka insan tersayang,
iaitu mendiang abangnya.
Henry tiada abang.
Jadi, dia membayangkan muka sendiri.
Ketika Henry renung bahagian hitam di tengah api,
perkara luar biasa terjadi.
Mindanya kosong, otaknya berhenti berfikir,
dan dia rasa macam badannya diselubung
kemas dan selesa,
di ruang kosong hitam yang membakar.
Saya akui ia hanya 15 saat.
Kemudian, tak kira tempat atau masa,
dia pasti akan berlatih dengan lilin lima kali sehari.
Buat pertama kalinya, dia berusaha bersungguh-sungguh
dan kemajuannya menakjubkan.
Selepas enam bulan,
dia boleh fokus pada mukanya selama tiga minit
tanpa berfikir tentang perkara lain.
"Saya orangnya," fikir Henry.
"Sayalah satu dalam sebilion
yang berjaya capai kuasa yoga dengan cepat!"
Pada akhir tahun, fokusnya melebihi lima minit setengah.
Dah tiba masanya.
Ruang tamu rumah Henry. Tengah malam.
Dia teruja meletakkan set daun terup
terbalik buat kali pertama di depan
dan fokus pada kad teratas.
Awalnya, dia hanya nampak corak garisan merah di belakang kad.
Corak biasa yang ada pada daun terup.
Kemudian, dia fokus pula pada permukaan sebelah.
Dia fokus dengan kuat pada permukaan kad yang tak kelihatan.
Tiga puluh saat berlalu. Satu, dua, tiga minit.
Dia tak bergerak langsung.
Kini, kemahiran fokusnya amat tinggi.
Dia bayangkan permukaan sebelah.
Perkara lain tak boleh masuk mindanya.
Pada minit keempat, sesuatu berlaku.
Perlahan-lahan, ajaib, tapi jelas,
tompok hitam jadi daun sped, garisan berlingkar jadi angka lima.
Daun lima sped.
Sambil menggeletar dia ambil dan pusing kad tersebut.
"Saya berjaya," katanya.
Henry jadi fanatik.
Dia tak keluar kecuali untuk beli makanan.
Seharian, selalunya sampai lewat malam,
dia merenung kad dengan jam randik,
masanya makin berkurangan.
Selepas sebulan, seminit setengah. Enam bulan, 20 saat.
Tujuh bulan lagi, sepuluh saat.
Dia sasar lima saat.
Kalau dia tak dapat baca kad dalam lima saat,
dia takkan berjaya di kasino.
Semakin dia hampir capai sasaran, semakin susah.
Sepuluh ke sembilan saat, empat minggu.
Sembilan ke lapan saat, lima minggu.
Tak kisah lagi kerja keras.
Dia boleh teruskan 12 jam tanpa henti.
Dia yakin dia akan capai sasarannya.
Dua saat terakhir paling susah, 11 bulan.
Pada lewat petang Sabtu...
Lima saat. Henry teka semua kad, catat masa bagi setiap kad.
Lima saat.
Berapa lama untuk capai saat ini?
Dia berusaha tiga tahun dan tiga bulan tanpa henti.
Ada 100 kasino sah di London.
Henry ahli di sepuluh kasino. Lord's House kegemarannya.
Terbaik di negara ini, di sebuah rumah agam zaman George.
Selamat, En. Sugar.
Kata dia yang kerjanya perlu ingat muka orang.
Henry naik tangga cantik ke pejabat juruwang.
Dia tulis cek bernilai £10,000.
Wanita cukup makan mengelilingi meja rolet macam ayam bulat di palung.
Lelaki bermuka merah dan pegang cerut kira cip,
mata bersinar tamak.
Pelik. Kali pertama dalam hidup Henry,
dia rasa benci melihat orang kaya yang teruk.
Dia cari kerusi kosong di sebelah pembahagi
di meja blackjack.
Pembahagi ambil plak Henry dan masukkan ke dalam slot.
Orangnya agak muda, bermata hitam, berkulit kelabu.
Tak pernah senyum. Hanya cakap jika perlu.
Tangannya kurus. Jarinya biasa mengira.
Dia letakkan selonggok cip £25 di atas meja.
Dia tak kira pun. Jarinya tak pernah silap.
Dia hulurkan kepada Henry.
Sambil susun cip,
Henry imbas kad teratas pembahagi.
Dalam lima saat, dia baca sepuluh. Taruh lapan cip, £200,
taruhan maksimum di Lord's House.
Dia diberi kad tersebut. Kad keduanya, sembilan.
Jumlahnya 19.
Jangan buat apa-apa.
Duduk diam. Harap pembahagi tak dapat 20 atau 21. Biasalah.
- Tiba giliran Henry, pembahagi kata... - 19.
...lalu ke pemain seterusnya. "Tunggu," kata Henry.
Pembahagi pandang Henry.
Angkat keningnya dan merenung dingin.
- Nak kad walau dah 19? - ...soalnya.
Cuma dua kad takkan buat 19 kalah, sat dan dua.
Orang bodoh saja akan minta kad, lagi-lagi dengan taruhan £200.
Belakang kad seterusnya terdedah. Belum disentuh.
"Ya," kata Henry. "Satu lagi." Pembahagi akur dan beri.
Dua kelawar diletakkan di sebelah kad Henry sedia ada.
- 21. - ...kata pembahagi.
Dia pandang Henry semula
dan tenung, diam, berawas, hairan.
Henry buat dia tak senang. Tak pernah orang minta kad jika 19.
Dia begitu tenang dan yakin,
tak sangka dia menang.
Henry nampak muka pembahagi dan sedar dia tersilap.
Dia telah tarik perhatian. "Tolonglah."
Dia takkan ulang lagi.
Dia perlu jaga-jaga malah perlu kalah sekali-sekala.
Permainan bersambung.
Kelebihan Henry sangat besar,
sukar baginya untuk kurang menang.
Menang £30,000 dalam sejam.
Dia berhenti.
Mudah saja kalau nak capai sejuta.
Terima kasih.
Kini, Henry boleh buat duit lebih cepat daripada orang lain di dunia.
Menarik.
Jika ini cereka, bukan kisah benar,
perlulah cipta penamat yang menarik dan mengejutkan.
Dramatik dan luar biasa.
Contohnya, Henry balik rumah dan mula kira duit.
Tiba-tiba, dia rasa tak sihat.
Rasa sakit di dada.
Dia masuk tidur. Tanggal baju.
Berbogel cari baju tidur.
Dia lalu cermin besar di dinding. Dia berhenti.
Secara automatik, sebab terbiasa, dia mula fokus.
Pandangannya tembus kulit.
Lebih bagus daripada X-ray. Nampak semua.
Arteri, vena, darah yang mengalir.
Hati, ginjal, usus. Nampak jantungnya berdegup.
Dia tengok tempat yang sakit
dan nampak gumpalan di dalam vena menuju ke sebelah kanan jantung.
Bekuan darah. Nampak macam tak bergerak,
tapi ia bergerak perlahan. Dalam satu milimeter.
Darah mengalir melepasi bekuan darah
dan ia bergerak lagi.
Ia melonjak dalam 1.5 sentimeter. Henry rasa takut.
Dia tahu gumpalan itu dah bebas bergerak di dalam vena
dan akan tiba di jantung.
Dia akan mati.
Bagus juga untuk fiksyen. Ini bukan fiksyen.
Kisah ini benar.
Hanya satu perkara yang tak benar, nama Henry Sugar.
Namanya harus dilindungi. Sekarang pun.
Selain itu, ini kisah benar.
Oleh itu, penamatnya pun perlu benar.
Ini yang jadi sebenarnya.
Henry berjalan sejam. Cuaca malam itu nyaman.
Seluruh bandar masih jaga.
Dia dapat rasa bongkah duit di dalam poket jaketnya.
Dia tepuk perlahan.
Banyak duitnya untuk kerja sejam.
Namun, dia bingung.
Dia tak faham sebabnya dia tak teruja tentang kejayaannya.
Kalau ini jadi tiga tahun lalu, sebelum yoga,
tentu dia seronok gila,
terus ke kelab malam untuk meraikannya.
Namun, dia tak rasa teruja.
Dia rasa sedih.
Setiap kali bertaruh, dia pasti menang.
Tiada lagi rasa gentar, cemas dan bahaya.
Dia boleh merantau ke serata dunia buat duit.
Adakah ia akan seronok?
Lagi satu. Mungkinkah
proses mendapatkan kuasa yoga ini
telah mengubah pendiriannya tentang hidup?
Mungkin.
Keesokan paginya, Henry bangun lewat,
nampak duit banyak itu di atas meja solek,
tapi dia tak mahukannya.
Oi!
Selamat pagi, tuan. Itu untuk awak! Hadiah.
Saya...
Apa?
Masuk ke dalam poket!
Baiklah.
Ini apa?
Itu duit.
Ambillah!
Hei!
Ayuh...
Loceng pintu berbunyi.
Apa yang awak buat?
Maaf, sesak pula jadinya. Saya beri duit.
- Nanti orang merusuh! - Cuma nak sedekah.
Takkan buat lagi. Mereka akan pergi.
Polis turunkan tangan dan keluarkan duit £50.
- Awak pun dapat. - Ini bukti. Duit ini dari mana?
Saya menang dalam blackjack. Nasib saya baik.
Henry beritahu nama kelab lalu polis catat.
Mereka akan sahkan.
Buku diturunkan. Saya tak peduli.
- Tak? - Langsung tak.
Saya percaya cerita awak,
tapi itu bukan alasan untuk buat seperti tadi.
Adakah saya berbuat salah?
Salah?
Awak bodoh!
Kalau dah bernasib baik dan menang banyak duit,
tapi nak sedekah, janganlah baling ke luar tingkap.
Berilah ke tempat bermanfaat. Contohnya, hospital, rumah anak yatim.
Banyak hospital dan rumah anak yatim
yang tiada duit untuk beli penghuninya hadiah Krismas.
Kemudian, datang orang kaya bodoh
yang tak pernah tahu hidup susah
dan baling duit ke jalan raya!
Lalu polis itu turun menghentak kaki dan keluar.
Henry terpaku.
Kata-kata dan kemarahan polis itu
sangat terasa.
Henry rasa malu.
Teruk perasaannya.
Kemudian, tiba-tiba,
Henry terasa seperti elektrik mengalir di seluruh badan,
dan pada masa itulah, dia dapat idea yang mengubah segalanya.
Dia mula mundar-mandir,
fikirkan semua keperluan untuk realisasikan ideanya.
Satu. Saya akan menang banyak duit
setiap hari mulai sekarang.
Dua. Saya takkan pergi ke kasino sama dalam tempoh enam bulan.
Tiga. Tak boleh menang banyak sekali gus.
Had saya, £50,000 dalam satu malam.
Empat. £50,000 semalam selama 365 hari setahun.
Jumlahnya £18.25 juta.
Lima. Berpindah.
Dua atau tiga malam saja di mana-mana.
London, Monte-Carlo, Cannes, Biarritz,
Deauville, Las Vegas, Mexico City, Buenos Aires, Nassau.
Enam. Guna duit untuk bina hospital dan rumah anak yatim di serata dunia.
Sebagai impian, ia bosan, sentimental,
tapi sebagai realiti, saya boleh buat.
Tak bosan langsung. Ia tentu menakjubkan.
Tujuh. Saya perlu rakan yang boleh buat kerja pejabat,
mengagihkan duit.
Seseorang yang saya boleh percaya buat selamanya.
John Winston akauntan Henry dan mendiang ayahnya.
Ayah John pula akauntan datuknya.
Awak boleh jadi orang terkaya dunia.
Saya tak nak jadi orang terkaya dunia.
Tak boleh buat di England. Semua kena cukai.
Kena ke Switzerland, tapi bukan esok.
Saya ada tanggungjawab, bukan macam awak.
Perlu bincang dengan keluarga, maklum rakan kongsi.
Jual rumah, cari rumah di Switzerland,
hentikan persekolahan anak. Semua ambil masa.
Setahun kemudian, Henry dah kirim £120 juta
kepada John Winston di Lausanne.
Duit dikirim lima hari seminggu
ke syarikat Swiss, Winston Sugar Sdn. Bhd.
Tiada sesiapa tahu sumber duit selain John dan Henry
atau kegunaannya.
Pengiriman Isnin paling banyak
kerana ia hasil Jumaat, Sabtu dan Ahad,
ketika bank cuti.
Dia bergerak sangat pantas,
ubah identiti beberapa kali dalam seminggu.
John hanya tahu lokasi Henry
melalui alamat bank duit dikirim. Menakjubkan.
Henry mati tahun lepas, 63 tahun, embolisme pulmonari.
Dia dah tahu kerana nampak sendiri, tapi dia tenang.
Dia ikut rancangannya selama 20 tahun lebih.
Dia berjaya kumpul £644 juta.
Bina 21 hospital kanak-kanak
dan rumah anak yatim yang bagus di serata dunia,
ditadbir dan dibiayai John Winston dan stafnya di Lausanne.
Tugasnya dah selesai.
Bagaimana saya tahu semua ini? Soalan yang bagus. Saya beritahu.
Selepas Henry mati, John Winston telefon saya dari Switzerland.
Dia perkenalkan diri
sebagai ketua syarikat bernama Winston Sugar Sdn. Bhd.
dan minta saya lawat dia di Lausanne
untuk tulis sejarah ringkas organisasi.
Entah kenapa saya dipilih.
Mungkin pilihan rawak daripada senarai penulis.
Dia akan bayar lumayan, dan katanya,
"Seorang lelaki hebat baru meninggal.
Namanya Henry Sugar.
Saya rasa orang patut tahu tentang sumbangannya kepada dunia."
Tak tahu-menahu,
saya tanya jika kisahnya cukup menarik
untuk masuk akhbar.
Ini menjengkelkan John Winston malah menyinggungnya.
Selepas lima minit,
dia beritahu saya tentang kerjaya rahsia Henry.
Bukan rahsia lagi.
Henry dah mati dan takkan masuk kasino lagi.
"Saya datang," kata saya.
Saya jumpa John Winston di Lausanne, kini 70 tahun lebih,
dan Max Engelman,
jurusolek terkenal yang teman Henry ke serata dunia
untuk cipta penyamaran hebat.
Mereka sangat sedih dengan kematian Henry. Max lebih sedih daripada John.
Saya sayang dia. Dia insan hebat.
John Winston tunjukkan buku rampaian biru tua asal
yang ditulis Z.Z. Chatterjee di Calcutta pada 1935.
Saya salin kata demi kata.
Saya kata, "Soalan akhir.
Awak asyik panggil dia Henry Sugar, tapi itu bukan nama dia.
Awak tak nak saya ceritakan siapa dia yang sebenarnya?"
- Tak. - Kata John Winston.
Kami berjanji takkan dedahkan identitinya.
Tentu akan terdedah juga nanti.
Dia ahli keluarga Inggeris terkenal,
tapi saya lebih suka kalau awak tak cuba cari.
Panggil saja En. Henry Sugar.
Jadi, itulah saya buat.
"THE WONDERFUL STORY OF HENRY SUGAR" DITULIS OLEH ROALD DAHL
DI PONDOK MENULISNYA DI RUMAH GIPSI, GREAT MISSENDEN, BUCKINGHAMSHIRE
DARI FEBRUARI HINGGA DISEMBER 1976.
Terjemahan sari kata oleh H. Segara